“Musiek is maar één van my liefdes en ook maar net ’n deel van my bediening. Lering is ’n ewe groot liefde om die opwindende rykdom van die Bybel vir mense oop te breek en te laat lééf,” vertel sy op haar webwerf www.annalisewiid.co.za
“Die rykdomme wat ek op my reise ervaar verwerk ek ook tot stories en boeke waarvan party al gepubliseer is soos Abjater is ’n kuierkat en Dis weer daai kat!,” het sy vertel.
“Ek is elke jaar deel van die span wat aan die kerssangdiens werk - as ek nie self daarin kan sing nie, help ek skryf aan die teks. En ek skryf ook elke maand ’n rubriek vir die gemeente se koerant, sowel as vir die tydskrif Lig.”
Wiid se volgende optrede is op 12 Februarie by NG Helderberg, waarna sy op 18 Februarie deel uitmaak van die ATKV Lier-toekennings in Johannesburg. Vandaar is die res van Februarie ook propvol optredes en in Maart vertrek sy na Taipei om daar ’n “Geur van Christus”-kamp vir ’n groep Suid-Afrikaners te gaan aanbied.